કૌન બનેગા કરોડપતિની દસમી સિઝન શરૂ થયા બાદ શો ના નામનો દુરુપયોગ પણ થવા લાગ્યો છે. ફ્રોડ સ્કેમર દ્વારા લોકોનો ડેટાબેઝ તૈયાર કરીને તેમના મોબાઈલ નંબર પર ફોન કરી જીતની ખોટી વાતો બોલી લોકોને હજારો રૂપિયાનો ચૂનો લગાવી ચૂક્યા છે. અત્યાર સુધી એવા ઘણા મામલા સામે આવી ચૂક્યા છે જેમાં લોકો કેબીસીના નામની જાળનો શિકાર બની ચૂક્યા છે. ગેઝેટ્સ નાઉના એક રિપોર્ટમાં કહેવામાં આવ્યુ છે કે સ્કેમર પોતાના ડેટાબેઝથી કોઈને પણ રેન્ડમ કોલ કરે છે અને તેમને ફસાવવાની કોશિશ કરે છે. જો વોઈસ કોલથી લોકો જાળમાં ન ફસાય તો તે વૉટ્સએપના માધ્યમથી લોકો સુધી પહોંચવાની કોશિશ કરે છે.